Kaliňák, Robert, podpredseda vlády SR a minister obrany SR (2024-04-18):
Ďakujem pekne, vážená pani poslankyňa. V úvode odpovede na vašu otázku ešte odpoviem pani poslankyni Gažovičovej. Pani poslankyňa, ja totižto som prisahal na ústavu a nesmiem klamať. Čiže keď sa ma opýtate, že čo Robert Fico robí, tak vám odpovedám, čo robí. Hasí proste požiare po tom, čo tu ostalo po predchádzajúcej vláde. Toto je, aj táto otázka, ja by som tak strašne, až položíte raz otázku, viete, ja s vašou vládou nesúhlasím, akým smerom idete, ale zdôveríte sa, prosím vás pekne, aké máte plány do budúcna? O bývalej vláde nebudete počuť. Len keď sa pýtate, čo robíme teraz, a táto otázka paradoxne smeruje k tomu, že čo robím práve teraz. Ja by som tak strašne rád staval na nejakých základoch, na ktorých môžete to rozvíjať ďalej. Hrozne rád, ale, a už vôbec to nie je edukatívne, vôbec sa nesnažím poučovať, ja len hovorím a hodnotím tak ako v rámci tej diskusie o tom, že raz sa stane chyba a raz sa napraví a dôvod, to, že ste chodili, alebo teda vaši predstavitelia, respektíve váš predseda využil svoje kontakty v Európskom parlamente, aby sa pokúsil zastaviť fondy pre Slovensko, tak to proste považujeme za naozaj trápne. Naozaj trápne. Však ináč by to proste akože téma nebola. Pretože ja som na tých rokovaniach bol a viem presne, aký spôsobom sa menila rétorika. A ak máte predstavu, že luxemburský poslanec žije naším ÚŠP, tak nežije. Dokiaľ ho na to pán Hojsík a ďalší a pán Šimečka neupozornia, kedy sa nezorganizuje, že aký obrovský problém. Povedzte mi, že prečo máte potrebu na holandskom veľvyslanectve v Prahe rozprávať o katastrofickej situácii právneho štátu. To je proste frustrácia. Základ, a teraz to tiež nie je edukatívne, proste naučme sa prijať prehru. My sme zažili prehru veľakrát a naučili sme sa ju prijať. Naučili sme sa, že máme na čom stavať, že nikdy to nie je o tom, že by ste dostali nulu, nikto nevyhrá desať nula. Vždy je to nejaký pomer. Vy ste získali svojich voličov, pre ktorých musíte odvádzať veci, a my sme získali svojich voličov, ktorých bolo proste viac. Mali ste o tom pochybnosti po voľbách, mali ste pocit, že to bol omyl, prezidentské voľby potvrdili, že to omyl nebol. A teraz napríklad platí to isté, že mali by ste svojmu voličovi hovoriť pravdu. Pretože ak budete využívať politickú hyperbolu v takomto prehnanom systéme, nastane takisto po voľbách, ako po vláde Igora Matoviča, gigantické sklamanie. Proste príde človek, ktorý bude, také očakávania vytvoríte, že nedokážete zvládnuť. Preto práve naozaj konštruktívna kritika, aj tvrdá kritika, nemyslím, že konštruktívna, nemusí byť mäkká, nie, tvrdá. Viete, toto ste neschopne urobili, toto naozaj toto rozhodnutie je proste vážne zlé. Ale rozprávať o tom, že tu niekto ide likvidovať najlepších vyšetrovateľov, ktorí ani nevedia písať, ja skutočne sa netvárim, že som preborník zo slovenskej gramatiky, ale teda akože niektoré tie výstupy, keby ste si prečítali, tak by ste naozaj akože mali pocit, že nie je to materinským jazykom tvorcu ten text, ktorý vyprodukoval. A teraz vlastne k otázke, aby som ešte stihol nejaké minúty aj na to minúť. No faktom je, že sú miesta, že keby Rusi teda napadli to NATO a prišli by na Slovensko, tak po obsadení vojenských základní by ostali zmätení, lebo by sa cítili, že sú doma. Sociálne zariadenia na úrovni päťdesiatych rokov. Kancelárske na úrovni päťdesiatych rokov. Rozpadnuté, zničené. Viete, najviac ma fascinuje, že minister bol sa fotiť na videu, áno, sľuboval, v roku 2020 toto odstránim. Už nikdy sa nevrátil medzi tých vojakov. Všetko to, čo sa hovorí, ako proste niekto miluje, chodí, pravidelne má gigantickú podporu, všetci všetko idú, proste to sú vymyslené báchorky, vymyslené báchorky. A preto vlastne musíme odstraňovať hlavné chyby, ktoré stáli ozbrojené sily relevantnú obranyschopnosť, jediné, čo máme kvalitné, sú vojaci, to sa môžme dohodnúť, že toto je, našťastie, veľmi dobre pripravené, vycvičené a vlastenecké, s technikou (reakcia z pléna), aj, pardon, inak aj toto je konkrétna kritika, ktorú absolútne beriem, vojačky a vojaci. Áno, naozaj odvádzajú fantastickú robotu bez ohľadu na to, či sú dámy alebo páni, a sú rovnako zanietené pre svoju prácu a ďakujem pekne, že ste ma napomenula, poslankyňa, a uznávam túto svoju chybu, ktorá, verím, že sa už nikdy nebude opakovať. Ale v skutočnosti platí, že nemôžeme rezignovať na to, aby sme základné poučky, ktoré platia v právnom systéme... (Prerušenie vystúpenia časomerom.)